યુટિલિટી ડેસ્કઃ જો તમારી પાસે ટેક્નોલોજીના ઉપયોગ સાથે જોડાયેલો બિઝનેસ આઇડિયા છે, તો તમને એક કરોડ રૂપિયા સુધીની લોન મળી શકે છે. મહત્વની વાત એ છે કે આ લોન સામાન્ય બેન્કોની સરખામણીએ અડધા વ્યાજ પર જ મળશે. આ પ્રકારની સુવિધા સ્મોલ ઇન્ડસ્ટ્રીઝ ડેવલપમેન્ટ કોર્પોરેશન ઓફ ઇન્ડિયા(SIDBI) આપી રહી છે. બેન્ક આ સુવિધા સર્જન સ્કીમ હેઠળ આપી રહી છે, જેમાં સ્ટાર્ટઅપને 1 કરોડ રૂપિયા સુધીની લોન 5 ટકા વાર્ષિક વ્યાજ દરે મળશે. આ લોન કુલ પ્રોજેક્ટ કોસ્ટની 80 ટકા સુધી હશે. એટલે કે તમારા પ્રોજેક્ટનો ખર્ચ 1.25 કરોડ રૂપિયા છે, તો SIDBI તમને 1 કરોડ રૂપિયા સુધીની લોન આપશે.